Næsti kinnalitur á dagskrá er frá Dior . Liturinn heitir Tender Coral og er nr. 659 . Liturinn er úr vorlínu Dior sem nefnist Chérie Bow og ég hef skrifað svolítið um . Það koma tveir keimlíkir litir í umbúðunum og þeim er hægt að blanda saman og ber svo á kinnarnar eða nota sitt í hvoru lagi svo er þriðji möguleikinn að nota þann dekkri beint á kinnarnar og setja þann ljósari fyrir ofan og skapa þannig þrívídd í kinnarnar svo þær standi meira út . Hann er ótrúlega léttur og gefur náttúrulegan roða . Þegar ég er að sjá hvort liturinn sé náttúrulegur miða ég við hvort þessar fáu freknur sem ég er með í húðinni eða fæðingarblettirnir mínir sjáist í gegnum litinn – því þó svo að ég roðna í kinnunum þá hverfa þeir ekki ; ) Kóral litir hafa verið mikið áberandi og hafa verið í nánast öllum vorlínum hjá þeim snyrtivörumerkjum sem ég nota hvað mest . Kóral liturinn fer að mínu mati öllum húðlitum og það er kannski ástæðan fyrir því hvað hann er fáanlegur víða því það eru allir sammála mér ; ) Virkilega fallegur litur frá einu af mínum uppáhalds snyrtivörumerkjum . Ég veit ekki hvort ég hef talað um það áður en mér finnst Dior vörurnar virkilega vandaðar . Stundum finnst mér þegar um er að ræða stór tískuhús að þá snýst allt um að vera með vörur í sem flestum vöruflokkum og sumt , oftar en ekki snyrtvörurnar frá merkjunum , fær að sitja á hakanum . Það finnst mér alls ekki eiga við Dior .